Document ID: 32002R0888

32002R0888
L 146/1
SLUŽBENI LIST EUROPSKE UNIJE
UREDBA KOMISIJE (EZ) br. 888/2002
od 24. svibnja 2002.
o izmjeni priloga I. i II. Uredbi Vijeća (EZ) br. 517/94 o zajedničkim pravilima za uvoz tekstilnih proizvoda iz određenih trećih zemalja koji nisu obuhvaćeni bilateralnim sporazumima, protokolima ili drugim dogovorima, ili drugim posebnim uvoznim pravilima Zajednice
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 517/94 od 7. ožujka 1994. o zajedničkim pravilima za uvoz tekstilnih proizvoda iz određenih trećih zemalja koji nisu obuhvaćeni bilateralnim sporazumima, protokolima ili drugim dogovorima, ili drugim posebnim uvoznim pravilima Zajednice (1) kako je zadnje izmijenjena Uredbom Komisije (EZ) br. 2538/2001 (2), a posebno njezin članak 28.,
budući da:
(1)
Nakon sklapanja bilateralnih sporazuma i drugih dogovora s određenim zemljama koji su sada obuhvaćeni Uredbom Vijeća (EEZ) br. 3030/93 (3), te zemlje treba izuzeti iz Priloga II. Uredbi (EZ) br. 517/94. Prilogu II. treba dodati Saveznu Republiku Jugoslaviju.
(2)
Zbog izmjena objavljenih u Uredbi Komisije (EZ) br. 2031/2001 od 6. kolovoza 2001. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (4), treba izmijeniti Prilog I. Uredbi (EZ) br. 517/94.
(3)
Uredbu (EZ) br. 517/94 trebalo bi stoga na odgovarajući način izmijeniti.
(4)
Zbog jasnoće trebalo bi zamijeniti priloge I. i II.
(5)
Mjere utvrđene ovom Uredbom trebale bi se primjenjivati s učinkom od 1. siječnja 2002.
(6)
Mjere predviđene ovom Uredbom u skladu su s mišljenjem Odbora za tekstil,
DONIJELA JE OVU UREDBU:
Članak 1.
Prilozi I. i II. Uredbi (EZ) br. 517/94 zamjenjuju se Prilogom ovoj Uredbi.
Članak 2.
Ova Uredba stupa na snagu na dan objave u Službenom listu Europskih zajednica.
Primjenjuje se od 1. siječnja 2002.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 24. svibnja 2002.

Labels: 1
3
5